Public procurement notice: Contract Award Notice
Published: 2016-01-13
Buyer: Transport- og Bygningsministeriet
Country: DK
Contract type: Services
Procedure: Restricted procedure
CPV classification: 71311200 | 71311230 | 71311300
Estimated value: 8000000 
Award criteria: The most economic tender

Technical requirements: Udbuddet vedrører udarbejdelsen af en udredning om en evt. omlægning af S-banen til metrodrift hhv. førerløs højfrekvent klassisk drift samt alle i forbindelse hermed knyttede opgaver. Udredningen skal afdække fordele og ulemper ved at omlægge S-banen til metrodrift hhv. førerløs højfrekvent klassisk drift.
Ansøgeren skal således undersøge en omlægning af S-banen til førerløs drift ud fra to overordnede scenarier: 1) Metrodrift, som vi kender det fra metroen i København, hvor togene kører førerløst med en meget høj frekvens og et ensartet standsningsmønster, hvor alle tog stopper ved alle stationer. 2) Klassisk drift, hvor førerløs drift på S-banen kombineres med en højfrekvent klassisk køreplan, hvor der køres med en blanding af hurtigtog og stoptog, som vi kender det fra S-banen i dag.
En omlægning forudsætter en automatisering af S-togsdriften i forbindelse med et fremtidigt indkøb af næste generation S-tog. Det nye signalprogram, som installeres på S-banen i disse år, indeholder forberedelser til førerløs drift, og signalprogrammet skaber desuden mulighed for at øge frekvensen på S-banen.
En automatisering af S-togsdriften med omlægning til førerløs drift kan skabe driftsøkonomisk råderum til at øge frekvensen, da man undgår, at gevinsterne ved en driftsudvidelse på S-banen, i form af flere passagerer og øgede billetindtægter, opvejes af ekstra personaleomkostninger. Foreløbige analyser peger på, at der er et betydeligt passagerpotentiale forbundet med en omlægning af S-banen til metrodrift, og at de driftsøkonomiske gevinster kan finansiere de investeringer, der er nødvendige for at realisere projektet.
En automatisering af S-togsdriften med omlægning til førerløs drift forudsætter en række yderligere investeringer i materiel og infrastruktur udover implementeringen af det nye signalprogram på S-banen.
Ansøgeren skal udarbejde en udredning med en samlet løsning for en omlægning af S-banen til metrodrift hhv. førerløs højfrekvent klassisk drift. I den forbindelse skal ansøgeren afdække alle de tekniske krav og det samlede investeringsbehov i materiel- og infrastruktur, der er forbundet med en omlægning af S-banen til metrodrift hhv. førerløs højfrekvent klassisk drift. Ansøgeren skal udarbejde et anlægsoverslag på fase 1 niveau for det samlede projekt i henhold til Transport- og Bygningsministeriets principper, Ny Anlægsbudgettering.
Ansøgeren skal analysere og diskutere fordele og ulemper ved forskellige driftsoplæg, driftsløsninger, infrastrukturløsninger og udrulningsplaner i forbindelse med en omlægning af S-banen til metrodrift hhv. førerløs højfrekvent klassisk drift. Ansøgeren skal afdække projektets trafikale, passagermæssige samt drifts- og samfundsøkonomiske effekter. Ansøgeren skal desuden undersøge de organisatoriske og personalemæssige aspekter af projektet.
Ansøgeren skal udføre arbejdet for og i fællesskab med styre- og arbejdsgrupper, som udover ansøger udgøres af Transport- og Bygningsministeriets departement, Trafik- og Byggestyrelsen, Banedanmark, Metroselskabet og DSB.
Ansøgeren har det fulde ansvar for udredningsarbejdet. Dette indebærer, at ansøgeren har ansvaret for at sikre fremdrift i projektet, herunder at opgaver løses i overensstemmelse med tids- og milepælsplanen. Ansøgeren har i denne forbindelse ansvaret for at planlægge og forberede styre- og arbejdsgruppemøder.
Arbejdsgruppernes deltagere bidrager med faglig viden og stiller relevante oplysninger til rådighed for ansøgers opgaveløsning, herunder bidrager DSB med udarbejdelse af driftsoplæg, mens Trafik- og Byggestyrelsen bidrager med trafikmodelberegninger. Det er ansøgerens ansvar at indhente og anvende disse bidrag samt at udarbejde relevante analyser, der skal bruges i forbindelse med udredningen. Ansøgeren skal således være fagligt klædt på til at indhente og analysere faktuelle bidrag fra arbejdsgruppernes deltagere.
Ansøgers frist for afrapportering og fremsendelse af udredningen til Transport- og Bygningsministeriets departement er d. 31.12.2016. Ansøger skal være opmærksom på, at udredningen efterfølgende skal eksternt kvalitetssikres samt behandles og godkendes i projektets styregruppe og i Transport- og Bygningsministeriet. Ansøger vil i denne forbindelse skulle foretage evt. nødvendige ændringer og rettelser af udredningen.
I henhold til lov om håndhævelse af udbudsreglerne mv. (loven kan hentes på www.retsinformation.dk) gælder
Klage over ikke at være prækvalificeret skal være indgivet til Klagenævnet for Udbud inden 20 kalenderdage
regnet fra dagen efter den dag, hvor ordregiveren har afsendt en underretning til de berørte ansøgere om, hvem
der er blevet prækvalificeret, hvis underretningen har angivet en kort redegørelse for de relevante grunde for


Number of bids: 4